Kedves Szülők, Gondviselő(k)!

Tájékoztatom Önöket, hogy az általános iskolai beiratkozás során lehetőségük van tanköteles korú gyermekük beiratkozási szándékát az **e-Ügyintézés** felületen is elindítani.

Az online felület az alábbi oldalon található és bármely böngészőből elérhető:

<https://eugyintezes.e-kreta.hu/kezdolap>.

Amennyiben nagyobb gyermeke már iskolás, akkor a KRÉTA rendszeréhez már rendelkezik **gondviselői** belépési azonosítóval és **jelszóval**.

**Az e-Ügyintézés felület kizárólag gondviselői belépéssel működik, tanulóival nem** (a gondviselői felhasználónév általában 13 karakterből áll, ha sikertelen a belépés, mindig ellenőrizze a karakterek számát!).

1. Belépve a KRÉTA rendszerbe, válassza ki az **e-Ügyintézés** lehetőségét!
2. Válassza ki az **Ügyintézés indítása** menüt!
3. Kattintson a **Beiratkozás általános iskolába** menüpontra!
4. A megnyíló felületen adja meg a szükséges adatokat!

Amennyiben nincs iskolánk KRÉTA rendszeréhez belépési jogosultsága:

1. Nyissa meg a <https://eugyintezes.e-kreta.hu/kezdolap> weboldalt!
2. Regisztráljon új ideiglenes felhasználóként!
3. Lépjen be az imént létrehozott felhasználónevével és jelszavával, de a 3. sorban ne gördítse le az intézményt, hagyja üresen.
4. Belépés után válassza ki az **Ügyintézés indítása** menüt!
5. Kattintson a **Beiratkozás általános iskolába** menüpontra!
6. A megnyíló felületen adja meg a szükséges adatokat és válassza ki a listából iskolát!

Ha tévesztett az adatok feltöltésekor, jelezze a kiválasztott intézmény munkatársai felé, akik javítani fogják a téves adatot.

Mind a már meglévő Kréta gondviselői azonosító és jelszó, mind az ideiglenesen létrehozott felhasználónév és jelszó alkalmas arra, hogy a folyamatban levő általános iskolai beiratkozási folyamatot nyomon kövesse. A felületre ezekkel, korlátlan alkalommal beléphet.

Kérjük a sikeres belépés érdekében mindig figyeljen arra, hogy **ideiglenes felhasználó esetén a nyomon követési szándékoknál is csak felhasználónevet és jelszót használjon a belépéskor, ne gördítsen le iskolát.**

**A már meglévő Kréta azonosítóját** használja a szokott módon (célszerű a Kréta belépés után elérni az e-Ügyintézés felületét).